РЕШЕНИЕ НА КОМИСИЯТА
от 25 април 2008 година
за установяване на стандартни изисквания при представянето от държавите-членки на национални програми за ликвидиране, контрол и мониторинг на някои болести по животните и зоонози, с цел получаване на финансиране от Общността
(нотифицирано под номер С(2008) 1585)
(текст от значение за ЕИП)
(2008/425/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 година относно разходите във ветеринарната област (1), и по-специално член 24, параграф 10 от него,
като има предвид, че:
(1)
С Решение 90/424/ЕИО са установени процедурите за финансовото участие на Общността в програмите за ликвидиране, контрол и мониторинг на болестите по животните и зоонозите. Съгласно посоченото решение се предвижда въвеждането на финансова мярка на Общността за възстановяване на разходите, направени от държавите-членки за финансирането на национални програми за ликвидиране, контрол и мониторинг на болестите по животните и зоонозите, изброени в приложението към същото решение.
(2)
В Решение 90/424/ЕИО се предвижда държавите-членки да представят всяка година на Комисията, най-късно до 30 април, едногодишните или многогодишни програми, които да започнат през следващата година и за които желаят да получат финансова помощ от Общността.
(3)
На основание член 3 от Решение 90/424/ЕИО, изменено с Решение 2006/965/ЕО, програмите, свързани с ензоотичната левкоза по говедата (ЕЛГ) и болестта на Ауески, могат да се ползват с финансиране до 31 декември 2010 г.
(4)
В Решение 2004/450/ЕО на Комисията от 29 април 2004 г. за установяване на стандартни изисквания за съдържанието на заявленията за финансиране от Общността на програми за ликвидиране, мониторинг и контрол на болести по животните (2) се предвижда държавите-членки, желаещи финансова помощ от Общността за програми за ликвидиране, мониторинг и контрол на определени болести по животните, да подават заявления, съдържащи определената в посоченото решение информация.
(5)
В Решение 2008/341/ЕО на Комисията от 25 април 2008 г. за определяне на критериите на Общността по отношение на националните програми за ликвидиране, контрол и мониторинг на определени болести по животните и зоонози (3) се определят критериите, на които трябва да отговарят националните програми, за да бъдат одобрени от Комисията в рамките на финансовата мярка на Общността, предвидена в член 24, параграф 1 от Решение 90/424/ЕИО.
(6)
След одобрението на Решение 2008/341/ЕО и с оглед допълнително усъвършенстване на процедурата по представяне, одобрение и оценка на постигнатия напредък в хода на изпълнението на програмите, стандартните изисквания към заявленията на държавите-членки за финансиране от Общността на национални програми следва да се актуализират и приведат в съответствие с въпросните критерии. С оглед по-голяма яснота Решение 2004/450/ЕО следва да бъде отменено и заменено с настоящото решение.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
а)
приложение I към настоящото решение по отношение на:
-
туберкулоза по говедата,
-
бруцелоза по говедата,
-
бруцелоза по овцете и козите (B. melitensis),
-
син език (инфекциозна катарална треска) в ендемичните или високорисковите зони;
-
африканска чума по свинете,
-
везикулозна болест по свинете,
-
класическа чума по свинете,
-
антракс,
-
заразна плевропневмония по говедата,
-
бяс,
-
ехинококоза (кучешка тения),
-
трихинелоза,
-
вирулентни щамове на Е. коли (Ешерихиа коли),
-
ензоотична левкоза по говедата (ЕЛГ) и болест на Ауески;
б)
приложение II към настоящото решение по отношение на салмонезола (зоонотична салмонела);
в)
приложение III към настоящото решение по отношение на трансмисивни спонгиформни енцефалопатии (ТСЕ) (спонгиформна енцефалопатия по говедата (СЕГ), скрейпи и синдром на хроничното изтощение (CWD);
г)
приложение IV към настоящото решение по отношение на инфлуенцата по птиците при домашни и диви птици;
д)
приложение V към настоящото решение по отношение на:
-
инфекциозна хемопоетична некроза,
-
инфекциозна анемия по сьомгата,
-
пролетна виремия по шараните (SVC),
-
вирусна хеморагична септицемия (VHS),
-
инфекция с херпесен вирус от вида Koi (КНV),
-
инфекция с Bonamia ostreae,
-
инфекция с Marteilia refringens,
-
ихтиофтириус по ракообразните.
Член 2
Решение 2004/450/ЕО се отменя.
Член 3
Адресати на настоящото решение са държавите-членки.
Съставено в Брюксел на 25 април 2008 година.